Հիբիսկուսը կամ սուդանյան վարդը, ռոզելան՝ մեզ հայտնի չինական վարդը, տուղտազգիների ընտանիքին պատկանող բույս է, որի հայրենիքը Եգիպտոսն է համարվում ու այդ երկրի պլանտացիաներում աճեցված թեյն էլ` ամենաբարձրորակը: Կարկադեի տերևները, արմատները, ցողունը, մի խոսքով, բոլոր հատվածներն օգտակար են: Սակայն թեյի համար օգտագործվում են միայն բույսի ծաղիկները, ավելի ստույգ` ծաղկաբաժակը, որից ծաղկաթերթիկներն են դուրս գալիս: